Košice – mestská časť Vyšné Opátske

Košice – mestská časť Vyšné Opátske (iné názvy: Košice-Vyšné Opátske, Vyšné Opátske; v minulosti Opatovce, ) je mestská časť Košíc, súčasť okresu Košice IV.

 Symboly obce 
Mestské zastupiteľstvo v Košiciach uznesením č. 1202/2006 na svojom XXV. rokovaní dňa 26. októbra 2006 v súlade so zákonom o obecnom zriadení schválilo Všeobecne záväzné nariadenie mesta Košice č. 83 o erbe a vlajke mestskej časti Košice-Vyšné Opátske.

 Erb 
V zlatom štíte nad červenou, strieborným brvnom preloženou dolnou tretinou modrá, jablku podobná slivka na dvojlistej stopke rovnakej tinktúry.  

 Vlajka 
Vlajka má podobu v jednej štvrtine od žrde štiepeného listu, ktorého žrďová časť je žlto – modro delená, vejúca časť pozostáva zo šiestich pozdĺžnych pruhov vo farbách modrej, červenej, modrej, bielej, červenej a bielej. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu. 

 Dejiny 
Kedysi samostatná obec, dnes mestská časť Košice-Vyšné Opátske.

 Kultúra a zaujímavosti  
 Pamiatky 
 Rímskokatolícky Kostol najsvätejšieho srdca Ježišovho, jednoloďová neorománska stavba s polkruhovým ukončením presbytéria a predstavanou vežou, z roku 1850. Úpravami, ktoré mu dali súčasnú podobu prešiel v roku 1912. Interiér je zaklenutý valenými klenbami. Fasády kostola sú členené lizénami a polkruhovo ukončenými oknami s nadokennými profiovanými šambránami. Korunná rímsa je riešená oblúčkovým vlysom. Veža je členená pásovou rustikou v parteri, kordónovými rímsami a lizénovými rámami. Ukončená je korunnou rímsou s terčíkom a ihlancovou helmicou.

 Referencie 

 Iné projekty 

 Externé odkazy 
 Oficiálna stránka mestskej časti
 Článok o mestskej časti Vyšné Opátske


Vyšné Opátske